: WOUTER VD VENTER
"Ek is opgewonde. Ek raak hartseer. Ek raak geïnspireer. Ek raak kwaad. Ek is verlief op my vrou. Ek is lief vir my kind. Ek is lief vir my land en al sy mense. Ek is Afrikaans." sê die sanger-liedjieskrywer Wouter van de Venter oor Afrikaans in ons land. Dit is met dié emosie waarmee hy leef én gehaltemusiek skep.
Sedert die uitreiking van sy debuutalbum Voel Vere in 1995 met die tydlose liedjie "My Lam" het die albums Donkerkant en Sonder Jou gevolg. Nou, 16 jaar later is sy langverwagte vierde album, Toe Roep Jy My, uitgereik.
Die resultaat is 'n versameling liedjies in uiteenlopende style; ballades, 'n bietjie reggae, country en blues, maar veral kitaargedrewe ligte rockmusiek. Daar is roerende nostalgie, energieke woema en selfs 'n skeut guitigheid.